Smashwords – Moses 1 Aan Hom Wat Oorwin – a book by Louwrens Erasmus
Moses 1 Aan Hom Wat Oorwin
Die boek neem u op 'n onveergeetlike tog vanaf Egipte, 'n plek van waar u uitroep na die HERE, na Kanaän, die plek waar die HERE u wil hê. More
'n Paar jaar gelede het die HERE die een Sondag voor die oggenddiens met my gepraat uit die Bybel, en vir my gesê ek moet alles wat Hy vir my sê, neerskryf. Die skrifgedeelte kom uit Jeremia 30 vers 2: "So spreek die HERE, die God van Israel: Skryf vir jou in 'n boek al die woorde wat Ek met jou gespreek het". My eerste gedagte was: "HERE, ek skryf alreeds al die preke af wat ek hoor, en vir my eie stiltetyd het ek 'n boek wat ek gebruik om al my gebedsversoeke en spesiale woorde mee op te teken". Later die Sondag, terwyl ek soos ons gewoonte is, 'n vleisie braai vir middagete, het die HERE 'n fontein binne in my oopgemaak met gedagtes en vrae wat oor die volgende agtien jaar sou groei tot waar hulle vandag is.
Gedurende hierdie tydperk het daar ontsaglik baie in my lewe gebeur, maar die HERE het altyd met my gepraat oor Israel en hulle uittog uit Egipte, en dat dit ook vir ons as voorbeeld moet wees oor hoe ons as Christene by Hom moet uitkom. So het ek dan uiteindelik in 2001 besluit om vinger op te neem en voor die rekenaar stelling in te neem om te doen wat die HERE my destyds beveel het. Nou, terwyl ek besig was om die voorwoord te herskryf vir die hoeveelste maal, het ek vir die eerste maal weer gekyk na wat in Jeremia 30 staan. Ek moet erken ek het geweet dat die HERE my gevra het om te skryf, maar ek kon nooit die skrifgedeelte onthou waarmee die HERE met my gepraat het nie. Op die ou einde het ek afgekom op my oorspronklike boek waarin ek begin het om die artikels te skryf, en gelukkig het ek destyds die vers neergeskryf wat die HERE vir my gegee het. Terwyl ek in my elektroniese Bybel die vers opgesoek het, het ek skielik ervaar ek moet kyk wat sê vers 3, die vers na die opdrag, van Jeremia 30: 3 "want kyk, daar kom dae, spreek die HERE, dat Ek die lot van my volk Israel en Juda sal verander, sê die HERE; en Ek sal hulle terugbring in die land wat Ek aan hulle vaders gegee het, en hulle sal dit in besit neem". Toe ek die vers sien, het ek skielik weer besef dat die HERE altyd getrou is, omdat die gedeeltes wat Hy met my oor gepraat het, altyd gegaan het oor Israel se trek uit Egipte uit, en hoe dit vir ons as voorbeeld moet dien. Dit is dan ook die vrae waaroor die boek handel en wat ek sal poog om te beantwoord, sodat ons as wedergebore Christene, die land in besit sal neem wat die HERE aan ons beloof het.
Tags: kerk doop redding tabernakel beloofde land genesing bekering christen word christenskap doping in die heilige gees oorwin oorwinnaar nuwe verbond verbond
About Louwrens Erasmus
Louwrens Erasmus is a financial advisor in Port Elizabeth, South Africa, as well as a Pastor with his own ministry. "My biggest motivation was reading other works by other writers and seeing all the holes in their explanations. That guided me to really investigate everything that I believed in to and to ensure that what I believe in, was actually told in the Bible." He is now writing his next book.